Eric Fischl

Eric FISCHL (naskita la 9-an de marto 1948 en Novjorko) estas usona pentristo, skulptisto, litografiisto, desegnisto kaj edukisto. Li estas unu el la plej elstaraj pentristoj de nia tempo, lia stilo estas klasifikita kiel realisma kaj novekspresionismo.Encyclopaedia Britannica

Biografio
Fischl naskiĝis en Novjorko sed kreskis en la antaŭurbo Long Island. En 1967 lia familio translokiĝis al Fenikso, Arizono. Li komencis sian artedukon ĉe Phoenix College, kie li studis dum du jaroj, kaj poste daŭrigis ĉe Arizona State University. Li poste studis ĉe la California Institute of the Arts, en Valencia, Kalifornio, kie li diplomiĝis pri belartoj en 1972. Post tio li translokiĝis al Ĉikago, kie li laboris kiel gardisto ĉe la Muzeo de Nuntempa Arto.

Inter 1974 kaj 1978 li vivis en Kanado, instruante ĉe la Nova Scotia College of Art and Design en Halifax, Nov-Skotio. Tie li renkontis sian estontan edzinon, la usonan pentristinon April Gornik En 1978 li revenis al Novjorko. Dum multaj jaroj li loĝis kaj laboris en tiu urbo, havante sian studion en Tribeca. En 2000 li translokiĝis kun sia edzino al Sag Harbor, Long Island.

Verko
Fischl ofte estas priskribata kiel "antaŭurba pentristo". Lia verko ligiĝas al la usona realisma tradicio, aparte al Edward Hopper, kvankam ĝi diferencas pro siaj temoj, kiel ekzemple skopofilio. Tio evidentiĝas en verkoj kiel Somnambulo (1979), kiu prezentas adoleskanton en naĝejo, kaj Malbona Knabo (1981), en kiu knabo observas nudan virinon en provokema pozo sur lito, dum li diskrete elprenas monujon el saketo.

En 2002 Fischl kunlaboris kun la Muzeo Haus Esters en Krefeld, Germanio, kiun li transformis en kvazaŭ hejmon, dungante du modelojn por loĝi tie dum kelkaj tagoj kiel paro. Rezulte de ĉi tiu projekto li faris ĉirkaŭ 2 000 fotojn, kiujn li ciferece prilaboris kaj uzis kiel bazon por serio de pentraĵoj.Eric Fischl, Skarstedt

 Referencoj 

 Eksteraj ligiloj 
(en) Oficiala retejo de Eric Fischl 

Kategorio:Vivantaj homoj
Kategorio:Usonaj pentristoj de la 20-a jarcento
Kategorio:Naskiĝintoj en 1948